ایران استخبارات وزیری محمود علوی، دولت اداره لریده خارجی اولکه لر اوچون فعالیت قیلگن اونلب کیشی نینگ قولگه آلینگن لیگینی ایتدی.
استخبارات وزیری علوی، دولت تلویزیونیده گی برنامه گه مهمان بولیب ملی خوفسیزلیک بیلن علاقه لی بیانات بیردی.
علوی، دولت اداره لریده خارجی اولکه لر اوچون فعالیت قیلگن اونلب کیشی نینگ قولگه آلینگن لیگینی معلوم قیلیب، خوددی شو کیشی لرنینگ قیسی اولکه لر اوچون فعالیت قیلگن لیگی و قچان قولگه آلینگن لیگی توغریسیده معلومات بیرمه دی.
علوی عیندمده، دشمن بیر مملکت نینگ کابینه اعضاسی نینگ ایران استخباراتی اوچون فعالیت قیلیب تورگن لیگینی معلوم قیلدی بیراق اوشبو وزیرنینگ کیم لیگی و قیسی اولکه دن بولگن لیگینی ایتمه دی. بیر مدت آلدین ایران اوچون جاسوس لیک قیلگن لیگی بیلن عیبله نیب اوشلنگن اسرائیل نینگ ایسکی انرژی وزیری گونن سیگوف نی اشاره قیلگن لیگی تخمین ایتیلماقده.
علوی دولت اداره لریده ایککی اولکه تبعه سی بولگن یوقاری مرتبه لی مامورلرنینگ هم انیقله نیب وظیفه دن چیتلنتیریلگن لیگینی بیلدیردی.
انچه اولکه ده قبول قیلینگن حالده ایککی اولکه تبعه سی حادثه سینی قبول قیلمه گن ایرانده خوددی شو کیشی لرنینگ دولت اداره لریده وظیفه بجریش لریگه رخصت بیریلمه یدی.
حادثه پایتخت تاشکینت ده یوزبیرگن
